### Beslutningstema

Der holdes dialogmøde med Tønder Forsyning med udgangspunkt i ejerstrategi for Forsyningen.

### Historik

Den 31. marts 2022 godkendte Kommunalbestyrelsen ejerstrategi for Tønder Forsyning.

### Sagsfremstilling

Af ejerstrategien fremgår følgende:

Til opfølgning på ejerstrategien, og med henblik på overholdelse af lovgivningens krav om afholdelse af et officielt møde mellem Kommune og Forsyningen, skal der afholdes minimum et årligt møde mellem kommunen og Forsyningen, hvor bl.a. ejerstrategien og Forsyningens efterlevelse af denne drøftes. Ligeledes fremlægges de af kommunens visioner og strategier, som er relevante for Forsyningen. Fra Forsyningen deltager som minimum bestyrelsesformand og direktør.

Næstformand i Tønder Forsyning Anita Uggerholt Eriksen, direktør Grethe Olsen og bestyrelsesmedlem Tim Andresen deltager i dialogmødet. Der er afsat 1 time til mødet.

Følgende emner drøftes:

* Status på ejerstrategien
* Hvordan spiller Tønder Forsyning ind i Tønder Kommunes Visions- og Strategiplan, primær fokuspunktet Klima, Natur og Miljø?
* Hvilke perspektiver ses der i de kommende VE-projekter i Tønder Kommune?

### Kommunaldirektøren indstiller,

at temaer drøftes.

### Beslutning

Drøftet.